খালিদ সেই সকালের কথা কোনদিন ভুলবে না। জীবনে সে খুব কমই ভয় পেয়েছে। কিন্তু সেদিন সকালের কথা মনে হলে এখনও তার গা কাঁটা দিয়ে ওঠে। প্রভাতের আলোয় মুসলমানরা তাকিয়েছিল তাদের তাঁবুগুলোর দিকে। রাতে যেখানে তাঁবু দেখেছিল সেখানে কোন তাঁবু নেই। অনেক তাঁবু দলা পাকিয়ে ঘোড়ার আস্তাবলের খুঁটিতে জমা হয়ে আছে। সৈন্যরা এলোমেলো। অস্ত্রপাতি ভিজা। এ সময় মুসলমানরা খন্দক পেরিয়ে যদি হামলা করতো তবে তাদের দশ হাজার সৈন্য মুসলমানদের এক হাজার সৈন্যের কাছেই পরাজিত হয়ে যেতো। মুসলমানদের হামলার আশঙ্কায় আতঙ্কিত ছিল খালিদ। একই অবস্থা ছিল আকরামারও। তারা দ্রুত সৈন্যদের সংগঠিত করে মুসলিম হামলা প্রতিরোধের প্রস্তুতি নিচ্ছিল।